Pirkimo sąlygų 3 priedas
Sutarties 1 priedas  
TECHNINĖ SPECIFIKACIJA

1 Pirkimo objektas – medicinos laboratorinių tyrimų atlikimo paslaugos. Pirkimo objekto kodas pagal Bendrąjį viešųjų pirkimų žodyną (BVPŽ): 85145000-7 „Medicinos laboratorijų teikiamos paslaugos“.
2. Paslaugų pavadinimai ir preliminarus kiekis nurodyti 1 priede.  
3. Paslaugų teikimo vieta: viešoji įstaiga Marijampolės pirminės sveikatos priežiūros centras (toliau – Įstaiga), P. Kriaučiūno g. 2, Marijampolė.
4. Konkurso laimėtojui ne konkurso būdu bus išnuomojamos 31,72 m2 bendrojo ploto patalpos (2 patalpos), adresu P. Kriaučiūno g. 2, Marijampolė. Patalpų nuomos kaina nustatoma vadovaujantis Nuompinigių už Marijampolės savivaldybės ilgalaikio ir trumpalaikio materialiojo turto nuomą skaičiavimo tvarkos aprašo, patvirtinto Marijampolės savivaldybės tarybos 2022 m. vasario 28 d. sprendimo Nr. 1-45 „Dėl nuompinigių už Marijampolės savivaldybės ilgalaikio ir trumpalaikio materialiojo turto nuomą skaičiavimo tvarkos aprašo patvirtinimo“, nustatyta tvarka (patalpų nuomos kaina yra 95,16 Eur/mėn., nustatytas pradinis dviejų mėnesių įnašas yra 190,32 Eur). Nekilnojamojo turto pavyzdinė sutartis pateikiama 2 priede.
5. Medicinos laboratorinių tyrimų paslaugas gali teikti tik Lietuvos Respublikos teisės aktų nustatyta tvarka licencijuota ir (ar) akredituota laboratorija.
6. Pirkimas į dalis neskaidomas. Paslaugos teikėjas turi atlikti visus 1 priede nurodytus tyrimus.
7. Įstaiga medicinos laboratorinių tyrimų paslaugas, pirkimo sutarties galiojimo metu, pirks pagal atskirus užsakymus, atsižvelgdama į Įstaigos poreikį, neįsipareigojant nupirkti viso nurodyto tyrimų kiekio (perkamų paslaugų kiekis priklauso nuo pirkimo sutarties vykdymo metu iškylančio poreikio, keičiantis gydymo įstaigos poreikiams, pacientų skaičiui ir finansinėms galimybėms). 
8. Tyrimų kiekis sutarties vykdymo laikotarpiu gali kisti (mažėti arba didėti) iki 30 proc. Perkamų paslaugų kiekį sumažinus ar padidinus, šių paslaugų pirkimui lieka galioti pirkimo sutarties sąlygos ir tam tikro laboratorinio tyrimo atlikimo fiksuotas įkainis.
9. Įstaiga pasilieka teisę, atsiradus poreikiui ,iš laimėtojo įsigyti ir kitų, 1 priede nenurodytų tyrimų, neviršijant 10 proc. Pradinės sutarties vertės (jos nedidinant).
10. Už tyrimų sąraše nenurodytus tyrimus apmokama ne didesnėmis nei tyrimo atlikimo dieną galiojančiomis šių tyrimų kainomis arba, jei tokios kainos neskelbiamos – paslaugos teikėjo pasiūlytomis, konkurencingomis ir rinką atitinkančiomis kainomis.
[bookmark: _Hlk138231902]11. Paslaugos teikėjas užtikrina kokybišką ir savalaikį paslaugos tiekimą nuo paslaugų teikimo sutarties įsigaliojimo dienos. Paslaugų teikimo sutarties galiojimo terminas – 12 (dvylika) mėn. su galimybe pratęsti 2 kartus po 12 mėn. arba kol bus pasiekta sutartyje nustatyta bendra sutarties vertės riba. 
12. Paslaugų teikimo tvarka :
12.1. Prie Įstaigos prisirašiusiems gyventojams kapiliarinio ir veninio kraujo ėminius bei kitą reikalingą medžiagą tyrimams ima ir laboratorinius tyrimus atlieka paslaugos teikėjo darbuotojai Įstaigos 4 punkte nurodytose patalpose darbo dienomis nuo 7.00 val. iki 19.00 val. 
12.2. Kapiliarinio ir veninio kraujo ėminiai tyrimams turi būti imami darbo dienomis nuo 7.00 val. iki 18.30 val.
12.3. Įstaigos atskiru rašytiniu nurodymu, paslaugos teikėjas turi užtikrinti darbo laiką ne darbo dienomis nuo 8.00 val. iki 14.00 val., o paimti kapiliarinį ir veninį kraują tyrimams ne darbo dienomis nuo 8.00 val. iki 13.30 val. Įstaigos rašytinis nurodymas turi būti pateiktas ne vėliau kaip prieš 5 darbo dienas iki planuojamo paslaugos teikėjo darbo ne darbo dienomis.
12.4. Prie Įstaigos prisirašiusiems gyventojams, laboratorinių tyrimų paslaugos turi būti teikiamos prioriteto tvarka.
12.5. Prie Įstaigos prisirašęs gyventojas, siųstas skubos tvarka laboratoriniams tyrimams (1 priedo 2 lentelėje) atlikti, turi būti priimamas be eilės. 
[bookmark: x__Hlk138239014]12.5.1. skubos tvarka tyrimai turi būti atliekami kaip galima skubiau, bet ne ilgiau kaip per 2 val. nuo ėminio paėmimo;
12.5.2. Skubių tyrimų atsakymai pateikiami gyventojui ir gydančiam gydytojui elektroninėmis priemonėmis nedelsiant po tyrimo (-ų) atlikimo, o nustatytos formos dokumentai Įstaigai pristatomi adresu: P. Kriaučiūno g. 2, Marijampolė, ne vėliau kaip per 24 valandas nuo tyrimo (-ų) atlikimo. Jeigu dokumentų pristatymo terminas sutampa su Įstaigos nedarbo laiku, dokumentai turi būti pristatyti pirmą artimiausią darbo dieną, ne vėliau kaip iki 8.00 val.;
12.6. Paslaugos teikėjas gali atlikti ir kitus laboratorinius tyrimus atsižvelgiant į Įstaigos poreikius. 
13. Medicinos laboratorinių tyrimų paslaugų teikimo sąlygos:
13.1. Laboratorinių tyrimų užsakymai (forma E200) ir atsakymų pateikimas vykdomas per informacinių sistemų integraciją tarp paslaugos teikėjo ir Įstaigos naudojamos elektroninės sveikatos informacinės sistemos ESIS, kuri integruota į ESPBI IS (Elektroninės sveikatos paslaugų ir bendradarbiavimo infrastruktūros informacinę sistemą);
13.2. Paslaugos teikėjas savo lėšomis turi (be papildomo mokesčio) užtikrinti sklandų laboratorinių tyrimų užsakymų ir atsakymų duomenų apsikeitimą. Įstaiga įsipareigoja pateikti duomenų mainų protokolą bei tarpininkauti organizuojant ESIS sistemą prižiūrinčios įmonės bendradarbiavimą su paslaugos teikėju, duomenų mainų įdiegimo metu bei konsultavimą duomenų mainų protokolo klausimais. Duomenų mainai tarp paslaugų teikėjo naudojamos informacinės sistemos ir Įstaigos naudojamos informacinės sistemos ESIS turi būti įdiegti ir pademonstruoti Įstaigai ne ilgiau kaip per 1 mėnesį nuo paslaugų teikimo sutarties pasirašymo. Neįvykdžius šio reikalavimo per 1 mėnesį paslaugų teikimo sutartis gali būti nutraukiama. 
1.3.3.	Perkančioji organizacija naudoja informacinę sistemą ESIS, administruoja UAB ,,Varutis“.  
13.3. Gydytojui turi būti sudaroma galimybė susipažinti su užsakytų laboratorinių tyrimų atsakymais tą pačią dieną ar tuo metu, kai tyrimas jau atliktas;
13.4. Kiti (neskubūs) tyrimai, išskyrus skubius – bendraklinikiniai, kraujo krešėjimo, biocheminiai ir serologiniai tyrimai, turi būti atliekami paslaugų teikėjo laboratorijoje ne vėliau kaip per 24 valandas nuo ėminio iš paciento paėmimo, o nustatytos formos dokumentai per 24-72 valandas nuo ėminių paėmimo, laikantis tyrimo atlikimo reikalavimų. Retų ir / ar patvirtinimo referentinėse laboratorijose reikalaujančių tyrimų rezultatai turi būti pateikiami išimtinais atvejais per 7 darbo dienas. Mikrobiologinių tyrimų rezultatai turi būti pateikiami per 3 darbo dienas, esant neigiamiems rezultatams, per 5 darbo dienas, esant teigiamiems rezultatams, išimtinais atvejais per 7 darbo dienas. Histologinių tyrimų atsakymai turi būti pateikiami ne vėliau kaip per 2 savaites;
13.5. Visi atsakymai turi būti tinkamai įforminti – tyrimą atlikusios įstaigos rekvizitai, tyrimo rezultatai, tyrimo normos ribos, tyrimo atlikimo data, tyrimą atlikusio atsakingo darbuotojo vardas pavardė parašas;
13.6. paslaugos teikėjas privalo kraujo ėminius imti savo priemonėmis, taip pat paslaugos teikėjas privalo Įstaigą aprūpinti priemonėmis (stikliukais, skystomis terpėmis) gimdos kaklelio citologiniams tyrimams atlikti iš kurių būtų galimybė, esant poreikiui, atlikti ir kitus tyrimus, tokius kaip lytiškai plintančių ligų, ŽPV (PGR) metodu. Jų kaina turi būti įskaičiuota į paslaugos kainą;
13.7. Paslaugos tekėjas kraujo ėminius skubiems tyrimams atlikti per dieną paima tiek kartų, koks bus Įstaigos poreikis, t. y. tiekėjas privalo užtikrinti nuolatinį ir nenutrūkstamą paimtų kraujo ėminių paėmimą ir išvežimą. Paslaugų teikimo sutarties vykdymo metu nustačius netinkamą įsipareigojimų vykdymą ar nevykdymą, tai taip pat laikytina esminiu paslaugų teikimo sutarties pažeidimu, dėl kurio Įstaiga turi teisę nutraukti paslaugų teikimo sutartį dėl paslaugų teikėjo kaltės;
13.8. Tyrimų transportavimo ir atsakymų pristatymo paslaugos privalo būti įskaičiuotos į paslaugos (tyrimo) kainą;
13.9. Paslaugos teikėjas savo lėšomis privalo užtikrinti saugų mėginių transportavimą iki tyrimų atlikimo vietos. Tiriamosios medžiagos transportavimo priemonės (konteineriai) turi būti apsaugotos nuo temperatūros pokyčių bei tiriamosios medžiagos transportavimo priemonėse turi būti įdiegta laiko ir temperatūros registravimo sistema. Visi tyrimai privalo būti atliekami pagal Lietuvos Respublikos patvirtintas ir galiojančias metodikas, o tyrimų kokybei užtikrinti tiekėjas privalo vadovautis teisės aktais (įstatymais, Lietuvos Respublikos sveikatos apsaugos ministro įsakymais ir kt.), reglamentuojančiais kokybišką laboratorinių tyrimų atlikimą; 
Paslaugos teikėjas taip pat įsipareigoja tiriamąją medžiagą savo transportu ir savo sąskaita paimti adresu: Gudelių ambulatorija Ivoniškio g. 1, Gudeliai, Marijampolės sav. – 2 (du) kartus per savaitę nuo 10.00 val. iki 11.00 val.
13.10. Susidariusios medicininės atliekos turi būti tvarkomos vadovaujantis Lietuvos higienos normos HN 66:2013 „Medicininių atliekų tvarkymo saugos reikalavimai“ reikalavimais;
13.11. Dėl Paslaugų teikėjo kaltės laboratorinių tyrimų metu atsiradusias neatitiktis pašalinti, tyrimą pakartoti Paslaugų teikėjo lėšomis.
14. Asmens duomenys tvarkomi vadovaujantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (toliau – Bendrasis duomenų apsaugos reglamentas), Lietuvos Respublikos asmens duomenų teisinės apsaugos įstatymo nuostatomis ir kitais teisės aktais, reglamentuojančiais asmens duomenų tvarkymą ir apsaugą. Asmens duomenys trečiosioms šalims gali būti teikiami tik įstatymų ir kitų teisės aktų nustatytais atvejais ir tvarka bei laikantis Bendrojo duomenų apsaugos reglamento reikalavimų. Pavyzdinė susitarimo dėl asmens duomenų tvarkymo sutartis pateikiama 3 priede. 

__________________________________






3


Techninės specifikacijos 1 priedas


Perkami laboratoriniai tyrimai*:
1 lentelė
	Eil. Nr.
	Tyrimo pavadinimas
	Preliminarus
tyrimų
skaičius 12 mėn.**
	Preliminarus tyrimų skaičius  36 mėn.**

	1.
	BKT (hematologinis kraujo tyrimas 5 dif.) 
	21 000
	63 000

	2.
	ENG Eritrocitų nusėdimo greitis 
	2 000
	6 000

	3.
	CRB C reaktyvus baltymas 
	11 000
	33 000

	4.
	K Kalis 
	10 000
	30 000

	5.
	Na Natris 
	5 500
	16 500

	6.
	CREA Kreatininas 
	10 000
	30 000

	7.
	ASAT Asparagininė transferazė 
	7 500
	22 500

	8.
	ALAT Alanininė transferazė 
	7 500
	22 500

	9.
	ALP Šarminė fosfatazė 
	1 400
	4 200

	10.
	TBIL Bilirubinas (bendras) 
	500
	1 500

	11.
	PSA Prostatos specifinis antigenas 
	1 000
	3 000

	12.
	TTH Tirotropinis hormonas 
	4 200
	12 600

	13.
	Lipidograma 
	8 500
	25 500

	18.
	Šlapimo rūgštis 
	2 500
	7 500

	19.
	GLU (p) Gliukozė plazmoje 
	10 000
	30 000

	20.
	GLU Gliukozė plazmoje (GTM mėginys po 1 val.)
	70
	210

	21.
	GLU Gliukozė plazmoje (GTM mėginys po 2 val.)
	250
	750

	22.
	GLU Gliukozė serume 
	800
	2400

	23.
	GLU Gliukozė serume (GTM mėginys po 2 val.)
	5
	15

	24.
	HbA1c (P) Glikozilintas hemoglobinas 
	3 300
	9 900

	25.
	NT-pro-BNP N-terminalinės B tipo natrio uretinis peptidas 
	500
	1 500

	26. 
	ABO+RhD Kraujo grupė ir rezus faktorius
	200
	600

	27.
	aRh Rezus antikūnai 
	25
	75

	28.
	PT/INR Protrombino aktyvumas 
	2 800
	8 400

	29.
	ADTL Tromboplastino laikas 
	2 300
	6 900

	30.
	Anti HCV testas 
	900
	2 700

	31.
	RPR (P) Sifilio antikūnų nustatymas RPR testu 
	160
	480

	32.
	ŽIV kombinuotas 
	160
	480

	33.
	HbsAg Hepatito B viruso paviršinis antigenas 
	80
	240

	34.
	LT4 Laisvo tiroksino tyrimas
	50
	150

	35.
	ATPO Skydliaukės peroksidazės antikūnų tyrimas
	50
	150

	36.
	GGT Gama glutamiltransferazė
	300
	900

	37.
	Feritino tyrimas
	800
	2 400

	38.
	Helicobacter pylori antigeno testas
	330
	990

	39.
	Vitamino B12 (kobalamino) tyrimas
	100
	300

	40.
	Vitamino D (25-OH) tyrimas
	100
	300

	41.
	Vitamino B9 (folinės rūgšties) tyrimas
	50
	150

	42.
	Kreatinkinazė
	50
	150

	43.
	Lp(a) Lipoproteinas (a) 
	25
	75

	44.
	Lp(b) Lipoproteinas (b)
	25
	75

	45.
	TP Bendrasis baltymas 
	25
	75

	46.
	Gimdos kaklelio citologinis (PAP) tyrimas 
	70
	210

	47.
	Gimdos kaklelio citologinis (PAP) tyrimas skystoje terpėje 
	150
	450

	48.
	Gimdos kaklelio citologinis (PAP) tyrimas skystoje terpėje, kai AR ŽPV teigiamas
	70
	210

	49.
	ŽPV aukštos rizikos 14 genotipų (16, 18, 31, 33, 35, 39, 45, 51, 52, 56, 58, 59, 66, 68) DNR (citologinė skysta terpė) 
	500
	1 500

	50.
	Ginekologinis tepinėlis iš makšties ir gimdos kaklelio
	800
	2 400

	51.
	BŠT Bendras šlapimo tyrimas 
	7 500
	22 500

	52.
	ACR Albumino/kreatinino santykis šlapime
	140
	420

	53.
	Šlapimo pasėlis 
	80
	240

	54.
	Šlapimo pasėlis nėščiosioms
	25
	75

	55.
	Teigiamas šlapimo pasėlis
	50
	150

	56.
	iFOBT (slapto kraujavimo išmatose testas) 
	2 500
	7 500

	57.
	Greitojo rota viruso ir adeno viruso antigeno testo atlikimas (išmatų mėginys)
	25
	75

	58.
	Greitojo rota viruso / adeno viruso / noro viruso antigeno testo atlikimas (išmatų mėginys)
	25
	75

	59.
	Koprograma 
	25
	75

	60.
	Enterobiozės tyrimas 
	70
	210

	61.
	Žaizdų pasėlio tyrimas kai neatliekama antibiotikograma
	25
	75

	62.
	Žaizdų pasėlio tyrimas kai atliekama antibiotikograma
	25
	75

	63.
	Išmatų pasėlio tyrimas kai neatliekama antibiotikograma
	25
	75

	64.
	Išmatų pasėlio tyrimas kai atliekama antibiotikograma
	25
	75

	65.
	Ausies išskyrų pasėlio tyrimas kai neatliekama antibiotikograma
	25
	75

	66.
	Ausies išskyrų pasėlio tyrimas kai atliekama antibiotikograma
	25
	75

	67.
	Pasėlio iš nosiaryklės ir gerklės tyrimas kai neatliekama antibiotikograma
	25
	75

	68.
	Pasėlio iš nosiaryklės ir gerklės tyrimas kai atliekama antibiotikograma
	25
	75



*Laboratoriniai tyrimai perkami pagal šeimos gydytojo normos MN 14:2019 ir Pirminės ambulatorinės asmens sveikatos priežiūros paslaugų teikimo organizavimo ir šių paslaugų išlaidų apmokėjimo Privalomojo sveikatos draudimo fondo biudžeto lėšomis tvarkos aprašo, patvirtinto Lietuvos Respublikos sveikatos apsaugos ministro 2005 m. gruodžio 5 d. įsakymu Nr. V-943 „Dėl Pirminės ambulatorinės asmens sveikatos priežiūros paslaugų teikimo organizavimo ir šių paslaugų išlaidų apmokėjimo tvarkos aprašo tvirtinimo“ reikalavimus. Keičiantis teisės aktams, laboratoriniai tyrimai turi būti į sąrašą įtraukiami .
** Lentelėje pateikti preliminarūs perkamų paslaugų kiekiai.


Tyrimai atliekami skubos tvarka
								2 lentelė
	Eil. 
Nr.
	Tyrimo pavadinimas





	
	

	1. 
	BKT Hematologinis kraujo tyrimas automatiniu būdu 

	2. 
	ENG Eritrocitų nusėdimo greitis

	3. 
	CRB C reaktyvus baltymas 

	4. 
	BŠT Bendras šlapimo tyrimas

	5. 
	K Kalis 

	6. 
	Na Natris 

	7. 
	CREA Kreatininas 

	8. 
	GLU Gliukozė (plazmoje ir serume)

	9. 
	ALAT Alanininė transferazė

	10. 
	ASAT Asparagininė transferazė

	11. 
	ALP Šarminė fosfatazė

	12. 
	PT/INR Protrombino aktyvumas

	13. 
	ABO+RhD Kraujo grupė ir rezus faktorius
nustat nustatymas

	14. 
	TBIL Bilirubinas (bendras)

	15. 
	ADTL Tromboplastino laikas

Techninės specifikacijos 2 priedas
Sutarties 3 priedas

NEKILNOJAMOJO TURTO NUOMOS PAVYZDINĖ SUTARTIS

________________ d. Nr. _______
                                                                             (data)
Marijampolė

[bookmark: _Hlk138767481][bookmark: _Hlk138767496][bookmark: _Hlk138767552]Nuomotojas Viešoji įstaiga Marijampolės pirminės sveikatos priežiūros centras, juridinio asmens kodas 165803535 (toliau – Įstaiga), atstovaujama direktorės Dženitos Sabašinskienės, veikiančios pagal Įstaigos įstatus, patvirtintus Marijampolės savivaldybės administracijos direktoriaus 2020 m. lapkričio 23 d. įsakymu Nr. DV-1710 „Dėl viešosios įstaigos Marijampolės pirminės sveikatos priežiūros centro įstatų patvirtinimo“
[bookmark: _Hlk138767664]ir nuomininkas __________________________________________________________________ 
                                                                   (teisinė forma, pavadinimas, kodas)
atstovaujamas ___________________________________________________________________ ,
(atstovo vardas, pavardė, pareigos)
veikiančio pagal _________________________________________________________________ ,
(atstovavimo pagrindas, dokumento data, numeris)
sudaro šią turto nuomos sutartį (toliau – Sutartis). Toliau Sutartyje nuomotojas ir nuomininkas kiekvienas atskirai gali būti vadinami šalimi, o abu kartu – šalimis.

I. SUTARTIES OBJEKTAS

1.	Šia sutartimi Nuomotojas Nuomininkui išnuomoja Įstaigai priklausantį turtą (toliau – turtas) – poliklinikos patalpas (nekilnojamojo daikto kadastrinių matavimų byloje Nr. 18/5237 pastatas pažymėtas plane – 1D3/p, unikalus numeris – 1800-2000-5011, patalpų indeksai 2-14 ir 2-15, bendras plotas 31,72 kv. m. su galimybe Nuomininko darbuotojams naudotis bendromis Įstaigos patalpomis (koridoriai, WC, personalo/buitinės patalpos)), esančias Marijampolėje, P. Kriaučiūno g. 2,  medicinos laboratorijos veiklai vykdyti. 
Nuomininkas įsipareigoja naudotis turtu ir mokėti sutartyje nustatytą nuomos mokestį.

II. MOKĖJIMAI IR ATSISKAITYMAI

2. Nuomininkas už turto nuomą įsipareigoja mokėti nuomotojui nuompinigius – ____ Eur (suma žodžiais Eur) per mėnesį / ketvirtį (nereikalingą žodį išbraukti). Pradinis įnašas ____ Eur (suma žodžiais Eur) įskaitomas į nuompinigius.
3. Nuomininkas, be nuompinigių, kas mėnesį, teisės aktų nustatyta tvarka, moka mokesčius už vandenį, energiją ir komunalines paslaugas. 
4. Nuomininkas moka nuompinigius (nereikalingą žodį išbraukti) kas mėnesį / ketvirtį, prieš prasidedant mėnesiui / ketvirčiui (nereikalingą žodį išbraukti), bet ne vėliau kaip iki einamojo mėnesio 10 (dešimtos) dienos / einamojo ketvirčio pirmojo mėnesio 10 (dešimtos) dienos (nereikalingą žodį išbraukti) (jeigu tai ne darbo diena, – iki kitos po jos einančios darbo dienos) pagal nuomotojo pateiktą sąskaitą.
5. Nuompinigiai ir mokesčiai už komunalines paslaugas pradedami skaičiuoti nuo turto perdavimo ir priėmimo akto pasirašymo dienos.

III. NUOMOS TERMINAS

6. Nuomos terminas nustatomas ____ metai-(ų) nuo turto perdavimo ir priėmimo akto pasirašymo dienos.
7. Pasibaigus nuomos terminui tinkamai savo įsipareigojimus vykdęs Nuomininkas turi pirmenybės teisę pratęsti nuomos santykius papildomam šalių atskirai sutartam terminui (ne ilgesniam kaip 10 metų, įskaitant nuomos termino pratęsimą); tokiu atveju Nuomininkas privalo ne vėliau kaip prieš vieną mėnesį iki nuomos sutarties pabaigos pranešti Nuomotojui apie pageidavimą sudaryti nuomos sutartį naujam terminui. Sudarant sutartį naujam terminui nuompinigių dydis gali būti perskaičiuojamas teisės aktų nustatyta tvarka. 
8. Nuomininkui draudžiama išpirkti nuomojamą ilgalaikį materialųjį turtą. Jis gali dalyvauti parduodant šį turtą Valstybės ir savivaldybių nekilnojamųjų daiktų pardavimo viešame aukcione aprašo nustatyta tvarka.
IV. ŠALIŲ PAREIGOS

9. Nuomotojas įsipareigoja:
9.1. per _____ darbo dienas nuo šios sutarties pasirašymo perduoti Nuomininkui nuomojamą turtą pagal perdavimo ir priėmimo aktą.
9.2. šios sutarties galiojimo laikotarpiu atlikti nuomojamo turto ar su juo susijusių inžinerinių sistemų kapitalinio remonto darbus, kai atliekami viso objekto, kurio dalis nuomojama, arba su tuo objektu susijusių inžinerinių tinklų kapitalinio remonto darbai.
10. Nuomininkas įsipareigoja:
10.1. naudoti turtą pagal paskirtį, griežtai laikytis šios paskirties turtui keliamų priežiūros, priešgaisrinės saugos ir sanitarinių reikalavimų, saugoti turtą nuo sugadinimo ir dingimo, užtikrinti esančių energetikos įrenginių eksploatavimą ir techninę saugą;
10.2. savo lėšomis parengti turtą pasikeičiantiems metų sezonams, atlikti nuomojamo turto priežiūros ir einamojo remonto darbus;
10.3. per 10 kalendorinių dienų nuo turto perdavimo ir priėmimo akto pasirašymo dienos sudaryti su atitinkamomis įmonėmis ir organizacijomis sutartis dėl atsiskaitymo už komunalines ir kitas paslaugas arba (ir) mokėti mokesčius pagal Nuomotojo pateiktas sąskaitas;
10.4. laiku mokėti pagal sutartį priklausančias įmokas ir mokesčius;
10.5. pasibaigus šios sutarties terminui arba ją nutraukus prieš terminą, per 10 dienų perduoti pagal aktą tvarkingą turtą su visais atliktais pertvarkymais, kurių negalima atskirti nepadarant turtui žalos;
10.6. sudaryti Nuomotojo atstovui sąlygas tikrinti nuomojamo turto būklę;
10.7. pasibaigus sutarties terminui arbą ją nutraukus prieš terminą, iki turto perdavimo Nuomotojui pagal turto perdavimo ir priėmimo aktą dienos, įvykdyti visus mokestinius įsipareigojimus, susijusius su išsinuomotu turtu.
11. Nuomininkui draudžiama įkeisti nuomos teisę ar perduoti ją kaip turtinį įnašą, ar kitaip suvaržyti sutartyje nustatytų turto nuomos teisių, be raštiško Nuomotojo sutikimo subnuomoti nuomojamą turtą arba kitaip leisti kitiems asmenims juo naudotis.
12. Turto kapitalinio remonto arba rekonstravimo darbus (pagerinti turtą), pritaikydamas turtą savo veiklai Nuomininkas gali atlikti tik Nuomotojui sutikus. Sutikimas dėl Nuomininko teisės atlikti kapitalinio remonto arba rekonstravimo darbus (pagerinti turtą) duodamas raštu. Nuomotojo lėšos, panaudotos turtui pagerinti ar pertvarkyti, neatlyginamos.
13. Nuomininkas savo lėšomis per 10 kalendorinių dienų nuo sutarties pasirašymo dienos įstatymų nustatyta tvarka įregistruoja sutartį Nekilnojamojo turto registre ir pateikia įregistravimo faktą patvirtinančius dokumentus Nuomotojui. Pasibaigus nuomos sutarties terminui, arba ją nutraukus prieš terminą, nuomininkas tokia pat tvarka išregistruoja sutartį iš Nekilnojamojo turto registro.
14. Per 15 kalendorinių dienų nuo sutarties pasirašymo dienos savo lėšomis apdraudžia turtą nuo žalos, kuri gali būti padaryta dėl ugnies, vandens, gamtos jėgų, vagysčių ir trečiųjų asmenų neteisėtų veikų ir pateikia Nuomotojui apdraudimo faktą patvirtinančius dokumentus.

V. ŠALIŲ ATSAKOMYBĖ

15. Nuomininkas, šioje sutartyje nustatytu laiku nesumokėjęs nuompinigių, moka delspinigius už kiekvieną pavėluotą dieną – 0,05 proc. nuo nesumokėtos nuompinigių sumos.
16. Jeigu Nuomininkas pažeidžia šios sutarties sąlygas, jis atlygina visas Nuomotojo išlaidas, turėtas dėl šioje sutartyje numatytų įsipareigojimų nevykdymo.
17. Nuomininkas privalo imtis visų įmanomų priemonių Nuomotojo jam patikėto turto saugumui užtikrinti ir atsako už šio turto praradimą ar sužalojimą.

VI. SUTARTIES GALIOJIMAS, KEITIMAS IR NUTRAUKIMAS 

18. Ši sutartis įsigalioja nuo jos pasirašymo dienos ir galioja iki visiško ir tinkamo šalių tarpusavio įsipareigojimų įvykdymo.
19. Ši sutartis gali būti pakeista ar papildyta tik abiem šalims pasirašius papildomą sutartį ar susitarimą.
20. Sutarties sąlygos peržiūrimos pasikeitus sutartyje reglamentuojamus santykius reguliuojantiems teisės aktams.
21. Ši sutartis pasibaigia:
21.1. pasibaigus jos terminui;
21.2. raštišku šalių susitarimu.
22. Ši sutartis nutraukiama prieš terminą vienašališkai Nuomotojo iniciatyva:
22.1. nuosavybės teisei į išnuomotą turtą perėjus kitam asmeniui;
22.2. kai išnuomotas turtas parduodamas viešo aukciono būdu;
22.3. jei Nuomininkas 2 mėnesius nuomojamose patalpose nevykdo veiklos ar 3 mėnesius nesumoka nuomos mokesčio ar mokesčio už komunalinius patarnavimus; 
22.4. jei Nuomininkui paskelbiamas bankrotas arba jis yra likviduojamas;
22.5. jei Nuomininkas nevykdo šioje sutartyje nurodytų sąlygų ir įsipareigojimų;
22.6. kitais Lietuvos Respublikos civilinio kodekso nustatytais atvejais.
23. Apie sutarties nutraukimą prieš terminą šalys įspėja viena kitą raštiškai ne vėliau kaip prieš vieną mėnesį.
VII. BAIGIAMOSIOS NUOSTATOS

24. Vykdydamos šią sutartį, šalys vadovaujasi Lietuvos Respublikos įstatymais, kitais teisės aktais, reguliuojančiais turto nuomą.
25. Sutartyje neaptarti klausimai sprendžiami Lietuvos Respublikos civilinio kodekso nustatyta tvarka.
26. Ginčai tarp sutarties šalių sprendžiami derybomis arba Lietuvos Respublikos įstatymų nustatyta tvarka.
27. Šalys pareiškia, kad perskaitė sutartį, suprato jos turinį, padarinius ir ją pasirašė kaip dokumentą, atitinkantį jų valią ir tikslus.
28. Sutartis surašyta dviem vienodą juridinę galią turinčiais egzemplioriais, kiekvienai šaliai po vieną.

VIII. ŠALIŲ ADRESAI IR REKVIZITAI

Techninės specifikacijos 3 priedas
Sutarties 4 priedas

PAVYZDINIS SUSITARIMAS DĖL ASMENS DUOMENŲ TVARKYMO 

Viešoji įstaiga Marijampolės pirminės sveikatos priežiūros centras (toliau – Duomenų valdytojas), juridinio asmens kodas 165803535 (toliau – Įstaiga), atstovaujama direktorės Dženitos Sabašinskienės, veikiančios pagal Įstaigos įstatus, patvirtintus Marijampolės savivaldybės administracijos direktoriaus 2020 m. lapkričio 23 d. įsakymu Nr. DV-1710 „Dėl viešosios įstaigos Marijampolės pirminės sveikatos priežiūros centro įstatų patvirtinimo“, iš vienos pusės, ir __________________________________________________________________ (toliau – Duomenų tvarkytojas),
                                                                   (teisinė forma, pavadinimas, kodas)
atstovaujamas ___________________________________________________________________ ,
(atstovo vardas, pavardė, pareigos)
veikiančio pagal _________________________________________________________________ ,
(atstovavimo pagrindas, dokumento data, numeris)
iš kitos pusės, kartu Susitarime vadinamos „Šalimis“ arba kiekviena atskirai „Šalimi“, sudarė šį Susitarimą (toliau – Susitarimas).

I. SUSITARIMO OBJEKTAS IR TIKSLAS

1. Susitarimo tikslas – užtikrinti tinkamą Duomenų valdytojo asmens duomenų tvarkymą, kurį Duomenų tvarkytojas atlieka Duomenų valdytojo vardu.
2. Šis Susitarimas taikomas (įrašyti)  (toliau – Duomenų valdytojo IS), kuri yra prižiūrima pagal (įrašyti) paslaugų teikimo sutartį (toliau – Pagrindinė sutartis), saugomiems asmens duomenims. 

II. VARTOJAMOS SĄVOKOS IR TRUMPINIAI

3. Susitarime vartojamos šios sąvokos ir trumpiniai:
3.1. ES Reglamentas 2016/679 – 2016 m. balandžio 27 d. Europos parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB;
3.2. Asmens duomenų tvarkymas (ES Reglamentas 2016/679) – bet kokia automatizuotomis arba neautomatizuotomis priemonėmis su asmens duomenimis ar asmens duomenų rinkiniais atliekama operacija ar operacijų seka, kaip antai rinkimas, įrašymas, rūšiavimas, sisteminimas, saugojimas, adaptavimas ar keitimas, išgava, susipažinimas, naudojimas, atskleidimas persiunčiant, platinant ar kitu būdu sudarant galimybę jais naudotis, taip pat sugretinimas ar sujungimas su kitais duomenimis, apribojimas, ištrynimas arba sunaikinimas;
3.3. Duomenų saugos nuostatai – Duomenų tvarkytojo Informacinių sistemų duomenų saugos nuostatai;
3.4. Naudotojų administravimo taisyklės – Duomenų tvarkytojo Informacinių sistemų naudotojų administravimo taisyklės;
3.5. Informacijos tvarkymo taisyklės – Duomenų tvarkytojo Informacinių sistemų saugaus informacijos tvarkymo taisyklės;
3.6. Incidentas – Duomenų valdytojo valdomoje informacinių technologijų infrastruktūroje įvykęs įvykis ar aplinkybių visuma, kuri įtakoja Duomenų tvarkytojo teikiamų paslaugų ar sistemų veiklos sutrikimus;
3.7. Asmens duomenų saugumo pažeidimas – įvykis ar aplinkybių visuma, kuri gali įtakoti asmens duomenų sunaikinimą, praradimą, pakeitimą, neteisėtą atskleidimą ar prieigos prie asmens duomenų neteisėtą gavimą;
3.8. Duomenų tvarkytojo atsakingas administratorius – Duomenų tvarkytojo paskirtas atsakingas asmuo ar asmenų grupė, kuri sprendžia incidentus, susijusius su Duomenų valdytojo informacine sistema;
3.9. Duomenų valdytojo atsakingas asmuo – Duomenų valdytojo paskirtas atsakingas asmuo (administratorius arba saugos įgaliotinis), kuris koordinuoja incidentų sprendimą ir kontroliuoja prieigos teisių suteikimą prie Duomenų valdytojo IS saugomų duomenų;
4. Kitos šiame susitarime vartojamos sąvokos reiškia tą patį, ką ir ES Reglamente 2016/679, jeigu jos nėra aiškiai apibrėžtos šiame susitarime.

III. ASMENS DUOMENŲ TVARKYMO APRAŠYMAS

5. Duomenų tvarkytojas, tvarkydamas Duomenų valdytojo asmens duomenis, įsipareigoja laikytis ES Reglamento 2016/679 nuostatų ir kitų asmens duomenų saugą reglamentuojančių teisės aktų.
6. Teikiamų duomenų sąrašas:
6.1. Fizinio asmens vardas, pavardė, asmens kodas;
6.2. Fizinio asmens adresas, kontaktinis telefono numeris;
6.3. Fizinio asmens medicininiai duomenys (kraujo grupė, ligos ir pan.);
6.4. Fizinio asmens atstovo (-ų) kontaktiniai duomenys (vardas, pavardė, kontaktinis telefono numeris);
6.5. Kiti duomenys, kuriuos privalo tvarkyti Duomenų valdytojas pagal galiojančius Lietuvos Respublikos teisės aktų reikalavimus.
7. Duomenų tvarkytojo atsakingiems administratoriams prieigos teisė prie Duomenų valdytojo asmens duomenų gali būti suteiktos tik pagal Susitarime numatytas sąlygas, laikantis duomenų saugos reikalavimų.
8. Duomenų valdytojo asmens duomenų tvarkymas, kurį atlieka Duomenų tvarkytojas yra būtinas Duomenų tvarkytojo paslaugoms teikti pagal Pagrindinę sutartį.
9. Duomenų tvarkytojas tvarko asmens duomenis tik pagal Duomenų valdytojo raštiškus nurodymus įvykus incidentui.
10. Nustačius asmens duomenų saugumo pažeidimą, atliekant Duomenų tvarkytojo funkciją, Duomenų tvarkytojas imasi neatidėliotinų priemonių užkertant kelią neteisėtam asmens duomenų tvarkymui. Per 24 valandas nuo užfiksuoto pažeidimo būtina pranešti Duomenų valdytojui apie nustatytą asmens duomenų saugumo pažeidimą. Asmens duomenų saugumo pažeidimo pranešimo forma pateikta šio susitarimo 1 priede.

IV. ASMENS DUOMENŲ SAUGUMO UŽTIKRINIMO PRIEMONĖS

11.  Duomenų tvarkytojas, tvarkydamas ir saugodamas asmens duomenis, įgyvendina ir užtikrina tinkamas organizacines ir technines priemones, skirtas apsaugoti asmens duomenims nuo atsitiktinio ar neteisėto sunaikinimo, pakeitimo, atskleidimo, taip pat nuo bet kokio kito neteisėto tvarkymo. Tvarkydamas ir saugodamas asmens duomenis Duomenų tvarkytojas vadovaujasi šiais patvirtintais dokumentais:
11.1. (įrašyti) asmens duomenų valdymo ir saugojimo taisyklės – aprašo bendrus informacinės saugos reikalavimus taikomus Duomenų tvarkytojo informacinėms sistemoms, dokumentuotos techninės ir organizacinės priemonės asmens duomenų saugumui užtikrinti. 
12. Duomenų tvarkytojas įsipareigoja pateikti pilnus naudojamų techninių ir organizacinių priemonių  aprašymus, pagal Duomenų valdytojo raštišką prašymą.

V. NENUGALIMOS JĖGOS APLINKYBĖS (Force Majeure)

13. Nė viena iš Šalių neatsako už šio Susitarimo neįvykdymą, jeigu įrodo, kad šio Susitarimo neįvykdė dėl aplinkybių, kurių negalėjo kontroliuoti bei protingai numatyti šio Susitarimo sudarymo metu, ir kad negalėjo užkirsti kelio tokių aplinkybių ar jų pasekmių atsiradimui.
14. Nenugalimos jėgos aplinkybėmis yra laikomos aplinkybės, nurodytos galiojančiuose Lietuvos Respublikos teisės aktuose.
15. Šalis turi nedelsdama, bet ne vėliau kaip per 5 (penkias) darbo dienas, pranešti kitai Šaliai raštu apie nenugalimos jėgos aplinkybių, dėl kurių šio Susitarimo įvykdymas gali būti apribotas ar tapti neįmanomas, atsiradimą ir jų įtaką šio Susitarimo įvykdymui. Jeigu šio pranešimo kita Šalis negauna per nustatytą laiką po to, kai šio Susitarimo neįvykdžiusi Šalis sužinojo ar turėjo sužinoti apie tą aplinkybę, tai pastaroji Šalis privalo atlyginti dėl pranešimo negavimo atsiradusius nuostolius.
16. Jeigu nenugalimos jėgos aplinkybės tęsiasi ilgiau nei 3 (tris) mėnesius nuo pranešimo apie jas gavimo dienos, bet kuri Šalis gali nutraukti ši Susitarimą apie tai pranešusi kitai Šaliai. 

VI. KITOS SUSITARIMO SĄLYGOS

17. Susitarimas įsigalioja nuo jo pasirašymo dienos ir galioja tol, kol galioja Pagrindinė sutartis.
18. Susitarimo sąlygos Susitarimo galiojimo laikotarpiu gali būti keičiamos. Susitarimo sąlygų pakeitimas turi būti įformintas papildomu susitarimu ir pasirašytas abiejų Šalių.
19. Kitos šiame Susitarime neaptartos sąlygos, susijusios su Susitarimo vykdymu, vykdomos Lietuvos Respublikos įstatymų nustatyta tvarka.
20. Ginčai tarp Šalių sprendžiami tarpusavio susitarimu, o Šalims nesusitarus – pagal galiojančius Lietuvos Respublikos įstatymus.
21. Susitarimas sudaroma raštu dviem egzemplioriais, turinčiais vienodą teisinę galią, iš kurių vienas skirtas Duomenų Valdytojui, antras – Duomenų Tvarkytojui.

VII. ŠALIŲ ADRESAI IR REKVIZITAI

Kodas 165803535
Tel. +370 343 94021
Direktorė
Dženita Sabašinskienė
                                   A.V.      (parašas)

	Duomenų tvarkytojas
Pavadinimas

Juridinio asmens kodas

Pareigos
Vardas Pavardė
                        A.V.      (parašas)         

Pranešimas duomenų valdytojui apie asmens duomenų saugumo pažeidimą

	Asmens duomenų saugumo pažeidimo nustatymo laikas.

